cyanic-selkie/wikianc huggingface dataset:
მარია ეფროსინინა
ბიოგრაფია
2011 წელს მაშა ეფროსინინა გამოჩნდა სოციალურ ქსელ Facebook-ზე. მას ინსტაგრამზე დაახლოებით 700 000 გამომწერი ჰყავს.
2018 წლის მაისში მაშა ეფროსინინა გახდა უკრაინაში გაეროს  მოსახლეობის ფონდის საპატიო ელჩი.
2018 წელს მან მონაწილეობა მიიღო პროექტში "ცეკვავენ ვარსკვლავები"
2021 წელს მაშა ეფროსინინა შევიდა უკრაინის 100 წარმატებული ქალის ჩამონათვალში  ჟურნალ Novoye Vremya-ს მიხედვით.
სოციალური პროექტები
ეფროსინინა აქტიურ მონაწილეობას იღებს ბავშვებისა და ეროვნული სამედიცინო დაწესებულებების დასახმარებლად. 2014 წლის ზაფხულში მან დაიწყო თანამშრომლობა  ფონდთან  :თქვენი საყრდენი“, რომლის ქმედებები მიზნად ისახავს ჯანმრთელობის პრობლემების მქონე ბავშვებისა და ობლების დახმარებას.
ეფროსინინას ფონდთან ერთად მან შექმნა საქველმოქმედო პროექტი «Charity weekend» —  ეს არის შეხვედრების სერია,  რომელიც მოიცავს თემატურ ღონისძიებებს, მასტერკლასებს და ინტერვიუებს ცნობილ ადამიანებთან. ყველა მათგანს ერთი თემა აერთიანებს —  ქალი და მისი სამყარო: ოჯახი, ჯანმრთელობა, კარიერა, სილამაზე, შინაგანი განცდები.
2018 წელს, მაშა ეფროსინინას საქველმოქმედო ღონისძიებების  წყალობით, 4 მილიონზე მეტი გრივნა შეგროვდა ბავშვების დასახმარებლად.
2018 წლის მაისში მაშა ეფროსინინა გახდა გაეროს მოსახლეობის ფონდის პირველი საპატიო ელჩი უკრაინაში. თანამშრომლობის ფარგლებში მან ქალთა ერთ-ერთი თავშესაფარი მოინახულა. ის რეგულარულად ხვდება ქალებს და ესაუბრება მათ, თუ როგორ უნდა შეაჩერონ და წინააღმდეგობა გაუწიონ ოჯახში ძალადობას.
სქოლიო
კატეგორია:დაბადებული 1979 კატეგორია:დაბადებული 25 მაისი კატეგორია:უკრაინელი ქალი მსახიობები კატეგორია:უკრაინელი ტელეწამყვანები კატეგორია:უკრაინელი პროდიუსერები
სან-ჟუან-დუ-პაკუი
სან-ჟუან-დუ-პაკუი (São João do Pacuí) — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მონტის-კლარუსის შემადგენლობაში.
2010 წლის მონაცემებით, მოსახლეობა 4 060 ადამიანს შეადგენდა, მოსახლეობის სიმჭიდროვე 9.76 კმ²-ზე. ფართობი 415 922 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ესე ჭანიშვილი
ესე ჭანიშვილი (დ. 1908 — გ. ) — ქართველი მომღერალი და ლოტბარი, გურული ხალხური სიმღერების შემსრულებელი.
კლარა ელჩიბეგაშვილი
კლარა ელჩიბეგაშვილი (დ. 7 მარტი, 1948, ხაშურის მუნიციპალიტეტი) — ქართველი ფილოსოფოსი, პროფესორი, გორის უნივერსიტეტის რექტორი 2005-2007 წლებში.
ესე ჭანიშვილი
ბიოგრაფია
ესე თომას ძე ჭანიშვილი დაიბადა 1908 წელს. სიმღერა დაიწყო 1921 წელს, შემოქმედის შვიდწლიან სკოლაში, ნიჟა ლომინაძის გუნდში. 1922 წელს სკოლაში გალობის მასწავლებლად დაინიშნა ვარლამ სიმონიშვილი, რომელმაც ხელი შეუწყო ესეს ნიჭის გამოვლენას. 1930-31 წლებში იყო ერთ-ერთი ორგანიზატორი მახარაძის რაიონის ეთნოგრაფიული გუნდის შექმნისა. 1934 წელს გუნდთან ერთად მონაწილეობა მიიღო თბილისში გამართულ ამიერკავკასიის ხალხთა ოლიმპიადაზე. 1936 წელს იყო წევრი 17 კაციანი გუნდისა, რომელმაც სიმონიშვილის ხელმძღვანელობით გამართა კონცერტები მოსკოვში. ამ გუნდს 1951 წლიდან სათავეში ჩაუდგა ესე ჭანიშვილი.
ლიტერატურა
კატეგორია:ქართველი მომღერლები კატეგორია:ქართველი ლოტბარები კატეგორია:დაბადებული 1908 კატეგორია:ოზურგეთის მუნიციპალიტეტში დაბადებულები ე
კლარა ელჩიბეგაშვილი
ბიოგრაფია
კლარა ელჩიბეგაშვილი დაიბადა 1948 წლის 7 მარტს, ხაშურის რაიონში. ხაშურის მე-3 საშუალო სკოლის დასრულების შემდეგ სწავლობდა ივანე ჯავახიშვილის სახელობის თბილისის სახელმწიფო უნივერსიტეტში, ფილოსოფიის სპეციალობით. შემდეგ სწავლა გააგრძელა ამავე უნივერსიტეტის ასპირანტურაში, აქვე დაიცვა საკანდიდატო დისერტაცია.
1968 წლიდან კლარა ელჩიბეგაშვილი მუშაობდა ნიკოლოზ ბარათაშვილის სახელობის გორის სახელმწიფო პედაგოგიურ ინსტიტუტში ჯერ უფროს მასწავლებლად, შემდეგ - დოცენტად. მრავალი წლის განმავლობაში იყო ამავე ინსტიტუტის პრორექტორი სამეცნიერო დარგში. პარალელურად იკავებდა ფილოსოფიის კათედრის გამგის თანამდებობას.
პროფესორი კლარა ელჩიბეგაშვილი არის ორი მონოგრაფიისა და 21 სამეცნიერო შრომის ავტორი. 2004-2005 წლებში იყო გორის სახელმწიფო უნივერსიტეტის პრორექტორი (პირველი პირის ხელმოწერის უფლებით), 2005-2006 წლებში ასრულებდა რექტორის მოვალეობას, შემდეგ კი აირჩიეს რექტორის თანამდებობაზე, რომელსაც ის იკავებდა 2007 წლის სექტემბრამდე.
სქოლიო
კატეგორია:გორის უნივერსიტეტის რექტორები კატეგორია:ხაშურის მუნიციპალიტეტში დაბადებულები კატეგორია:ხაშურის საპატიო მოქალაქეები კატეგორია:დაბადებული 7 მარტი კატეგორია:დაბადებული 1948
ტეპესალის მუნიციპალიტეტი
ტეპესალის მუნიციპალიტეტი (Municipio de Tepezalá) — მუნიციპალიტეტი მექსიკაში, აგუასკალიენტესის შტატში. მდებარეობს ზღვის დონიდან 2098 მეტრზე. 2010 წლის მონაცემებით, მოსახლეობა 4511 ადამიანს შეადგენდა, სიმჭიდროვე - ადამიანი კმ²-ზე. ფართობი - კმ²-ია. მუნიციპალიტეტის ადმინისტრაციული ცენტრია ქალაქი ტეპესალა.
რესურსები ინტერნეტში
კატეგორია:აგუასკალიენტესის მუნიციპალიტეტები კატეგორია:მექსიკის მუნიციპალიტეტები
ბოზიენი
ბოზიენი (Bozieni) — სოფელი მოლდოვაში, ჰინჩეშტის რაიონში. მდებარეობს ზღვის დონიდან 109 მეტრზე. 2004 წლის მონაცემებით, მოსახლეობა 1 986 ადამიანს შეადგენდა.
კომოეს ოლქი
კომოეს ოლქი (District du Comoé) — ოლქი კოტ-დ’ივუარის სამხრეთ-აღმოსავლეთში.
გეოგრაფია
კომოეს ოლქს სამხრეთ-დასავლეთიდან ესაზღვრება აბიჯანის ავტონომიური ოლქი, დასავლეთიდან ლაგუნების ოლქი, ჩრდილო-დასავლეთიდან ტბების ოლქი, ჩრდილოეთიდან ზანზანის ოლქი, აღმოსავლეთიდან განა. სამხრეთიდან გარს ერტყმის გვინეის ყურის წყლები.
ადმინისტრაციული დაყოფა
კომოეს ოლქი დაყოფილია 2 რეგიონად:
სქოლიო
კატეგორია:კოტ-დ’ივუარის ოლქები
ყვარლის ცალგვერდა ეკლესია
ყვარლის ცალგვერდა ეკლასია — არქიტექტურული ძეგლი მდებარეობს ყვარლის მუნიციპალიტეტში. ქალაქ ყვარლის სამხრეთ-დასავლეთით, სამიოდე კილომეტრის მანძილზე, ვენახებში. თარიღდება შუა საუკუნეებით. ეკლესია დარბაზულია. ნაგებია სხვადასხვა ზომის ნატეხი ქვით. დაზიანებულია: წაქცეულია კამარა და კონქი, თითქმის მთლიანადაა დანგრეული სამხრეთ და დასავლეთ კედლები, დანგრეულია აფსიდის შუა ნაწილი, ინტერიერი მთლიანად ამოვსებულია ქვითა და მიწით. აფსიდის გვერდებში მოწყობილია თითო ოთხკუთხა ნიშა. ჩრდილოეთ კედლის შუაში სარკმელია.
ლიტერატურა
კატეგორია: ყვარლის მუნიციპალიტეტის ტაძრები
კეიმადა-ნოვა
2010 წლის მონაცემებით, მოსახლეობა 8 553 ადამიანს შეადგენდა, მოსახლეობის სიმჭიდროვე 6.32 კმ²-ზე. ფართობი 1 352 398 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
ლავრენტი გოლიაძე
ლავრენტი (კოტე) ალექსის ძე გოლიაძე (დ. 14 იანვარი, 1909, სოფ. მაკვანეთი, ახლანდ. ოზურგეთის მუნიციპალიტეტი — გ. 6 ივნისი, 1973, იქვე) — ქართველი სამხედრო მფრინავი, საბჭოთა არმიის ავიაციის გენერალ-მაიორი (1958).
ბიოგრაფია
1931 წელს დაამთავრა ბაქოს 26 კომისრის სახელობის ქვეითთა სკოლა, 1938 წელს – კიევის საავიაციო სკოლა, 1951 წელს – კ. ვოროშილოვის სახელობის უმაღლესი სამხედრო აკადემია მოსკოვში. მონაწილეობდა სსრკ-ფინეთის ომში (1939–40), II მსოფლიო ომში, აგრეთვე იაპონიის კვანტუნის არმიის განადგურებაში (მანჯურიის ოპერაცია, 1945); პოლკოვნიკი (1944). 1954-1960 წლებში იყო შადრინის შტურმანთა სამხედრო-საავიაციო სასწავლებლის უფროსი რუსეთში, 1961–63 წლებში – საქართველოს სამოქალაქო ავიაციის სამმართველოს უფროსი, 1963-1971 წლებში – სსრკ სამოქალაქო ავიაციის სამინისტროს ინფორმაციის განყოფილების უფროსი. მიღებული აქვს სახელმწიფო ჯილდოები.
რესურსები ინტერნეტში
კატეგორია:დაბადებული 1909 კატეგორია:დაბადებული 14 იანვარი კატეგორია:გარდაცვლილი 1973 კატეგორია:გარდაცვლილი 6 ივნისი კატეგორია:ქართველი გენერლები კატეგორია:ოზურგეთის მუნიციპალიტეტში დაბადებულები ლ კატეგორია:საბჭოთა გენერალ-მაიორები კატეგორია:საბჭოთა კავშირის კომუნისტური პარტიის წევრები
ლევან კაკუბავა
ლევან კაკუბავა (დ. 10 ოქტომბერი, 1990, თბილისი) — ქართველი ფეხბურთელი, საფეხბურთო კლუბ „სამტრედიის“ ცენტრალური მცველი.
საკლუბო
კარიერის დიდი ნაწილი გაატარა თბილისის „დინამოში“, 2011 წლის ოქტომბერში ვარჯიშისას მძიმედ დაშავდა, გამოკვლევის შედეგად მცირე წვივის ძვლის მოტეხილობა დაუდგინდა და გადაუდებელი ოპერაცია გაიკეთა, რის გამოც რამდენიმე თვე თამაში ვერ შეძლო. 2013-2014 წლების სეზონი რუსთავის „მეტალურგში“ დაიწყო, ზამთრის სატრანფერო ფანჯრისას ცხინვალის „სპარტაკში“ გადავიდა. 2014 წლის ივნისში ნიქოზიის „ომონიაში“ გადავიდა. კვიპროსულ კლუბში თამაშის შანსი არ მიეცა, რის გამოც ორმხრივი შეთანხმების საფუძველზე კონტრაქტი შეწყდა, რის შემდეგაც ისევ საქართველოში დაბრუნდა და კარიერას საფეხბურთო კლუბ „სამტრედიაში“ აგრძელებს.
სანაკრებო
გამოდიოდა საქართველოს 19 და 21 წლამდე ფეხბურთელთა ნაკრებებში, 2010 წლიდან ეროვნული ნაკრების წევრია. 2014 წლის 5 მარტს გასამართი მატჩისთვის ლიხტენშტაინის წინააღმდეგ, იმის გამო, რომ გუნდს ტრავმების გამო ნიკოლოზ გელაშვილი (აღდამის „ყარაბაღი“) და ლევან მჭედლიძე („ემპოლი“) გამოაკლდა, თემურ ქეცბაიას გადაწყვეტილებით გუნდს ლევან კაკუბავა და ვლადიმერ დვალიშვილი შეუერთდნენ.
სქოლიო
კატეგორია:დაბადებული 1990 კატეგორია:ქართველი ფეხბურთელები კატეგორია:თბილისის დინამოს ფეხბურთელები კატეგორია:ბორჯომის ფეხბურთელები კატეგორია:რუსთავის მეტალურგის ფეხბურთელები კატეგორია:ცხინვალის ფეხბურთელები კატეგორია:ნიქოზიის ომონიას ფეხბურთელები კატეგორია:სამტრედიის ფეხბურთელები კატეგორია:დაბადებული 10 ოქტომბერი კატეგორია:ეროვნული ლიგის ფეხბურთელები
კლივლენდ ბრაუნი უმცროსი
მინი|კლივლენდ ბრაუნი უმცროსი კლივლენდ ორენთალ ბრაუნი უმცროსი — ამერიკული ანიმაციური სერიალი გრიფინების და მისი სპინ-ოფის, კლივლენდის შოუს ერთ-ერთი გმირი, კლივლენდ ბრაუნის და მისი ყოფილი ცოლის ლორეტას შვილი. გრიფინებში იგი ნაჩვენები იყო როგორც გამხდარი და ჰიპერაქტიური, თუმცა, კლივლენდის შოუში მოხდა მისი სრული ტრანსფორმაცია, სადაც იგი მსუქანი და უფრო რბილი ხასიათის ხდება.
სქოლიო
კატეგორია:გამოგონილი პერსონაჟები კატეგორია:გრიფინების პერსონაჟები კატეგორია:გრიფინები
პატარა ლობოროტი
სქოლიო
კატეგორია:იმერეთის მხარის მთები
აზატეკი
აზატეკი (Ազատեկ) — სოფელი სომხეთში, ვაიოცძორის პროვინციაში. მდებარეობს ზღვის დონიდან 1 625 მეტრზე. 2008 წლის მონაცემებით, მოსახლეობა 527 ადამიანს შეადგენდა, სიმჭიდროვე 11 ადამიანი კმ²-ზე. ფართობი 47 კმ²-ია.
მელატონინი
მინიატიურა|მელატონინი მელატონინი — ეპიფიზის მთავარი ჰორმონი, ცირკადული რითმის მარეგულირებელი. უძილობის დროს, „ბიოლოგიური საათის“ კორექტირებისთვის მას აბების სახით მიიღებენ.
აღწერა
ჰორმონი მელატონინი აღმოჩენილ იქნა 1958 წელს ა.ბ. ლერნერის მიერ. მისი რაოდენობა ადამიანის ორგანიზმში რიტმულად იცვლება, კონკრეტულად კი, როგორც წესი, ღამით, შუა ღამიდან დილის ხუთ საათამდე, მისი რაოდენობა ორგანიზმში განსაკუთრებით მომატებულია; ხოლო დღისით — ნაკლები. მელატონინს გამოიმუშავებს ეპიფიზის სპეციალური სეკრეტორული უჯრედები — პინეალოციტები.
ეპიფიზში სინთეზირებული მელატონინი გადადის სისხლსა და ზურგის ტვინის სითხეში — ლიკვორში, რომლის გავლის შემდეგაც ჰიპოთალამუსში გროვდება. გარდა სისხლისა და ზურგის ტვინის სითხისა, მელატონინი აღმოჩენილია შარდში, ამნიოტიკურ სითხესა და ნერწყვშიც.
მელატონინი გვხვდება მთლიან ცხოველურ სამყაროში. იგი გამოუმუშავდება როგორც მცენარეებს, ისევე უმარტივესებსაც.
სინთეზი და სეკრეცია
მინი|მარჯვნივ ადამიანის ორგანიზმში მელატონინი სინთეზირდება ამინომჟავა ტრიფტოფანისგან, რომელიც სეროტონინის ნეირომედიატორის სინთეზშიც მონაწილეობს, ხოლო იგი, ამავდროულად, ფერმენტი N-აცეტილტრანსფერაზის ზემოქმედების ქვეშ გარდაიქმნება მელატონინად. ითვლება, რომ მელატონინი სეროტონინის ინდოლური წარმონაქმნია და სინთეზირდება ღამით ორი ფერმენტის — N-აცეტილტრანსფერაზისა და ჰიდროქსიინდოლ-O-მეთილტრანსფერაზის ზემოქმედებით.
რესურსები ინტერნეტში
კატეგორია:ჰორმონები კატეგორია:ანტიოქსიდანტები
ლამორალ ეგმონტი
მინი|ლამორალ ეგმონტი ლამორალ ეგმონტი (Lamoraal van Egmont; დ. 18 ნოემბერი, 1522, ლა ამედა — გ. 5 ივნისი, 1568, ბრიუსელი) — გრაფი, ესპანეთის მხედართმთავარი და ნიდერლანდის სახელმწიფო მოღვაწე, ნიდერლანდში ანტიესპანური ოპოზიციის ერთ-ერთი ლიდერი, ისტორიას შემორჩა „ეგმონტ“-ის სახელით.
ბიოგრაფია
ნიდერლანდის პოლიტიკური მოღვაწე და მხედართმთავარი. კარლ V-ის ომებისა და ალჟირის ექსპედიციის მონაწილე. ფილიპე II-ის მეფობის დროს თავი ისახელა საფრანგეთის წინააღმდეგ ბრძოლებში სენ-კანტენთან და გრაველინთან. ეგმონტი დაინიშნა ფლანდრიისა და არტუის მმართველად და სახელმწიფო საბჭოს წევრად. 1561-1564 წლებში ვილჰელმ I ორანელთან ერთად სათავეში ჩაუდგა ნიდერლანდების ოპოზიციურად განწყობილ თავადაზნაურობას. თუმცა, მხარი არ დაუჭერია გეზების მოძრაობისთვის. 1567 წლის 9 სექტემბერს ადმ. ჰორნთან ერთად დააპატიმრეს. 1568 წლის 5 ივნისს, ჰერცოგ ალბას ბრძანებით, ბრიუსელის მოედანზე ორივეს თავი მოჰკვეთეს. მოგვიანებით აქ მათი ძეგლები დაიდგა.
გოეთემ ტრაგედია „ეგმონტში“ შექმნა ეგმონტის გაიდიალებული სახე (1788 წ.), რომლისთვისაც მუსიკა ბეთჰოვენმა დაწერა (1810 წ.).
რესურსები ინტერნეტში
კატეგორია:დაბადებული 1522 კატეგორია:დაბადებული 18 ნოემბერი კატეგორია:გარდაცვლილი 1568 კატეგორია:გარდაცვლილი 5 ივნისი
ალვარო კუნკეირო
ალვარო კუნკეირო მორა (დ. 22 დეკემბერი, 1911 — გ. 28 თებერვალი, 1981) — გალისიელი  მწერალი, პოეტი, პროზაიკოსი, დრამატურგი და ჟურნალისტი. წერდა გალისიურ და ესპანურ ენებზე. გალისიელ მწერალთა ასოციაციის ერთ-ერთი თანადამფუძნებელი.
სწავლობდა ფილოსოფიისა და ფილოლოგიის ფაკულტეტზე სანტიაგო-დე-კომპოსტელას უნივერსიტეტში მაგრამ დამთავრება ვერ შეძლო და ჟურნალისტიკას მიჰყო ხელი. 1939 წელს დასახლდა მადრიდში და მუშაობდა გაზეთში. 1946 წელს დაბრუნდა გალისიაში.
კუნკეიროს შემოქმედებაზე დიდი გავლენა მოახდინა ფრანგულმა სურეალიზმმა. მისი ნაწარმოებები შეიცავენ გალისიური ფოლკლორის ტრადიციებს, ლეგენდებს და ფანტაზიტიურ და მითოლოგიურ მოტივებს. მისი ნაწარმოებები ნათარგმნია სხვადასხვა ევროპულ ენებზე.
სქოლიო
კატეგორია:გალისიელი მწერლები კატეგორია:დაბადებული 1911 კატეგორია:გარდაცვლილი 1981
საფრანგეთის სამეფო
საფრანგეთის სამეფო — შუა საუკუნეების მონარქია დასავლეთ ევროპაში, საფრანგეთის თანამედროვე რესპუბლიკის წინამორბედი. ის იყო ერთ-ერთი ყველაზე ძლიერი სახელმწიფო ევროპაში, განსაკუთრებულ სიძლიერეს მიაღწია გვიან შუა საუკუნეებში, ასწლიან ომში გამარჯვების შემდეგ.
მეთვრამეტე საუკუნიდან საფრანგეთის სამეფომ მსოფლიო ისტორიაში ერთ-ერთი ყველაზე მასშტაბური კოლონიური სამფლობელოები და დიდი კულტურული გავლენები მოიპოვა თითქმის მთელ მსოფლიოში, განსაკუთრებულად დიდი იყო იყო საფრანგეთის გავლენა ჩრდილო-დასავლეთ აფრიკაში, არაბეთის ნახევარკუნძულზე, ინდოჩინეთში, კარიბის ზღვაში და ჩრდილოეთ ამერიკაში, ასევე ინდოეთის და წყნარი ოკეანის გარკვეულ ნაწილზე.
ლიტერატურა
კატეგორია:სახელმწიფოები საფრანგეთის ისტორიაში კატეგორია:ყოფილი სამეფოები კატეგორია:ევროპის ყოფილი მონარქიები კატეგორია:საფრანგეთი შუა საუკუნეებში კატეგორია:II ათასწლეული საფრანგეთში
Pro Evolution Soccer
„Pro Evolution Soccer“(შემოკლებით „PES“; ワールドサッカーウイニングイレブン, „World Soccer: Winning Eleven“, ან უბრალოდ „'Winning Eleven“) — საფეხბურთო ვიდეო თამაშების სერია, შექმნილი და გამოცემული იაპონური კომპანია Konami-ის მიერ, რომელიც წარმოადგენს „International Superstar Soccer“-ის სერიის სპინოფს.
კრიშტიანუ რონალდუ იყო ფრენჩაიზის სახე, რომელიც გამოჩნდა “2008“, „2012“ და „2013“-ის გარეკანზე. შემდეგ ის ჩაანაცვლა მარიო გეცემ „2015“-ში, ხოლო „2016“-ის გარეკანზე გამოჩნდნენ ნეიმარი და ალვარო მორატა.
2011 წლის დეკემბრიდან მოყოლებული ფრენჩაიზი ლოკალიზებული იქნა 19 ენაზე და ხელმისაწვდომი შეიქმნა 62 ქვეყანაში. 2012 წლის დეკემბრის მონაცემით მსოფლიოს მასშტაბით გაიყიდა სერიის 81.65 მილიონი ეგზემპლარი, რითაც იქცა ერთ-ერთ ყველაზე გაყიდვად ფრენჩაიზად.
სქოლიო
კატეგორია:საფეხბურთო ვიდეო თამაშები კატეგორია:კიბერსპორტის თამაშები კატეგორია:ვიდეო თამაშების ფრენჩაიზები კატეგორია:Konami-ს ფრენჩაიზები კატეგორია:Pro Evolution Soccer კატეგორია:2001 წელს წარმოდგენილი ვიდეო თამაშების ფრენჩაიზები
კენდალ ჯენერი
კენდალ ნიკოლი ჯენერი (Kendall Nicole Jenner; დ. 3 ნოემბერი, 1995, ლოს-ანჯელესი, კალიფორნია, აშშ) — ამერიკელი მოდელი.
ბიოგრაფია
კენდალ ნიკოლი ჯენერი დაიბადა 1995 წლის 3 ნოემბერს, ლოს-ანჯელესში. არის კარდაშიან-ჯენერების ოჯახის წევრი. მისი მეორე სახელი-ნიკოლი, კრის ჯენერის მეგობრის, ნიკოლ ბრაუნ სიმფსონის საპატივცემულოდ დაერქვა, ბრაუნი 1994 წელს მოკლეს. არის კეიტლინ ჯენერისა და კრის ჯენერის შვილი. კენდალი თავის დასთან კაილი ჯენერთან და 8 ნახევარ და-ძმასთან ერთად გაიზარდა.
მისი და კაილი ჯენერი ერთ-ერთი ცნობილი ბიზნესმენი, მოდელი, მსახიობი და ტელეწამყვანია. გარდა ამისა ჰყავს ნახევარდები: კიმი, კლო, კორტნი კარდაშიანები და ძმები. 2007 წელს მან პირველად მიიღო მონაწილეობა შოუში „კარდაშიანების ოჯახი“. მოდელობა 2009 წელს დაიწყო. კენდალი სწავლობდა Sierra Canyon School-ში. შემდეგ კი სახლში სწავლა განაგრძო, სამოდელო კარიერის გასაგრძელებლად. მან სწავლა 2014 წელს დაამთავრა.
კარიერა
მინი|მარცხნივ|კენდალ ჯენერი „მეტ გალაზე“, [[2021 წელს]] კენდალ ჯენერმა მოდელობა 14 წლის ასაკში, 2009 წელს დაიწყო, როდესაც კენდალის დედამ, სამოდელო სააგენტოსთან Wilhelmina Models-თან თანამშრომლობა დაიწყო. მისი პირველი სამოდელო სამსახური სამოდელო სახლის „Forever 21“-ისთვის ფოტოსესიაში მონაწილეობა იყო. 2011 წლის სექტემბერს, შერი ჰილის სამოდელო სახლის ტანისამოსი წარადგინა Mercedes-Benz -ის მოდის კვირეულზე. 2012 წლის ბოლოს, ის იყო ისეთი ჟურნალების გარეკნებზე, როგორიცაა: „American Cheerleader“, „Teen Prom“, „Looks“, „Raine“, „GenLux“, „Lovecat“ , და „Flavour Magazine“. 2012 წლის ნოემბერს მან, Victoria Secret-ის ფოტოგრაფთთან-რაშელ ჯეიმსსთან ერთად, ერთობლივი პროექტების განხორციელბა დაიწყო.
ერთ-ერთ პოდიუმზე გამოსვლის შემდეგ მან მოგვიანებით თქვა: - ”მშვენიერი იყო, როდესაც ხალხი არ მიცნობდა. თითქოს ვამბობდი ”მადლობა, გთხოვთ, არ მიცნოთ”.
მას შემდეგ იგი ასევე ნახეს შანელის პოდიუმზე.
კენდალს მის დასთან კაილი ჯენერთან ერთად ტანსაცმლის ქსელი აქვს. კენდალის ნახევარ-დის კიმ კარდაშიანის ცნობით კენდალი 2014 წელს, „US Vogue“-ის გარეკანზეც მოხვდა. ამავე წლის 14 აპრილს, კენდალი ერთ-ერთი ჟურნალის მიერ, დასახელებული იყო, როგორც ერთ-ერთი ადამიანი, 50 ყველაზე ლამაზ ადამიანს შორის, მთელს დედამიწაზე.
forbes magazines-ცნობით, კენდალი 2018 წელს, ერთ-ერთი ყველაზე მაღალ-ანაზღაურებადი მოდელი გახდა.
პირადი ცხოვრება
წარსულში ხვდებოდა მომღერალ ჰარი სტაილზსა და კალათბურთელ ბლეიკ გრიფინს.
სქოლიო
კატეგორია:დაბადებული 1995 კატეგორია:დაბადებული 3 ნოემბერი კატეგორია:ამერიკელი მოდელები კატეგორია:კარდაშიანების ოჯახი
უბაი
უბაი (Ubaí) — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მონტის-კლარუსის შემადგენლობაში.
2010 წლის მონაცემებით, მოსახლეობა 11 681 ადამიანს შეადგენდა, მოსახლეობის სიმჭიდროვე 14.24 კმ²-ზე. ფართობი 820 524 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
პელელიუს შტატი
პელელიუს შტატი (Peleliu) — შტატი პალაუს რესპუბლიკაში. მდებარეობს კუნძულ ბაბელდაობის სამხრეთ-დასავლეთით. შტატის ფართობია 13 კმ², ხოლო მოსახლეობის რაოდენობა 2015 წლის მონაცემებით შეადგენს 484 ადამიანს, რაც ქვეყანაში მესამე მაჩვენებელია. შტატის ადმინისტრაციული ცენტრია კლოულკლაბედი. შტატის შემადგენლობაში ყველაზე დიდ პელელიუს კუნძულთან ერთად შედის რამდენიმე მომცრო კუნძული. მეორე მსოფლიო ომის დროს კუნძულზე მიმდინარეობდა ცნობილი ბრძოლა პელელიუსთვის.
ისტორია
პირველი ევროპელი სტუმარი კორორის, ბაბელდაობის და პელელიუს კუნძულებზე იყო რუი ლოპეს დე ვილიალობოსის ესპანური ექსპედიცია 1543 წლის იანვრის ბოლოს. ეს სამი კუნძული ექსპედიციამ რუკაზე დაიტანა, როგორც Los Arrecifes (ესპანურად — რიფები). 1710 წლის ნოემბერში და დეკემბერში ეს სამი კუნძული პატარა აფრიანი გემ Santísima Trinidad-ით ხელახლა მოინახულა და გამოიკვლია ესპანურმა მისიონერულმა ექსპედიციამ სერჟანტ-მაიორ ფრანსისკო პადილიას ხელმძღვანელობით. ორი წლის შემდეგ კუნძულები დეტალურად შეისწავლა ესპანურმა ექსპედიციამ საზღვაო ოფიცერ ბერნარდო დე ეგოის მეთაურობით. 1899 წელს ესპანეთ-ამერიკის ომში ესპანეთის დამარცხების შემდეგ მან პალაუ მიჰყიდა (პელელიუს ჩათვლით) გერმანიას, ხოლო 1914 წელს პალაუს კუნძულების მართვა გადავიდა იაპონიის ხელში.
მეორე მსოფლიო ომის დროს, პელელიუსთვის ბრძოლაში მოხდა დიდი დაპირისპირება ერთის მხრივ აშშ-ს საზღვაო-ფეხოსან ჯარებს და აშშ-ს ჯარებსა და მეორეს მხრივ იაპონიის საიმპერიო ჯარებს შორის. ბრძოლები კუნძულისათვის საკმაოდ სამკვდრო-საციცოცხლო აღმოჩნდა, რადგან ამ დროისთვის იაპონელმა სამხედროებმა კუნძული გადააქციეს მძლავრ გამაგრებულ ზონად, თავისი კლდეებით და გამოქვაბულებით, რამაც ორივე მხრიდან დიდი მსხვერპლი გამოიწვია. ბრძოლებში დაიღუპა 2000-ზე მეტი ამერიკელი და 10 000 იაპონელი ჯარისკაცი, მაგრამ ყველას გასაკვირად, ადგილობრივ მკვიდრ მოსახლეობაში მსხვერპლი ფაქტობრივად არ ყოფილა, რადგანაც მოხდა მათი ევაკუაცია საბრძოლო მოქმედებების ადგილიდან პალაუს სხვა კუნძულებზე.
იმ ეპოქის ბევრი სამხედრო ნაგებობების ნანგრევები, როგორიცაა ასაფრენ-დასაჯდომი ზოლი, დღესაც ხელუხლებელია, ხოლო ბრძოლების დროს ჩაძირული გემები დღესაც სჩანს წყლის ქვეშ სანაპიროს მახლობლად. კუნძულზე დგას ძეგლები, როგორც დაღუპული ამერიკელი, ისევე დაღუპული იაპონელი ჯარისკაცების პატივსაცემად. პალაუს არქიპელაგში ამერიკელმა სამხედროებმა მოახერხეს მხოლოდ პელელიუს და ანგაურის კუნძულების ოკუპაცია. დედაქალაქი კორორი იაპონელთა ხელში დარჩა მეორე მსოფლიო ომის დასასრულამდე.
სქოლიო
კატეგორია:პალაუს შტატები
StG 44
მარცხნივ|მინი|237x237პქ|გერმანელი ქვეითი, შეიარაღებული StG 44-ით, გამოწყობილი კამუფლირებულ ტანსაცმელსა და [[მასხალათი|მასხალათიან კეპში, 1944 წლის ივლისი.]] StG 44 (გერმ.Sturmgewehr 44) — გერმანული საიერიშო შაშხანა სროლის რეჟიმის გადამრთველით, რომელიც შემუშავდა მეორე მსოფლიო ომის დროს ჰუგო შმაისერის მიერ. შაშხანა ასევე ცნობილია მისი ადრინდელი სახელებით: MP 43 და MP 44. StG 44 არის უფრო ადრინდელი Maschinenkarabiner 42(H)-ის გაუმჯობესებული ვარიანტი. ის იყენებს 7.92×33მმ kurz ("მოკლე") ვაზნებს, რომლებიც ვერმახტის სტანდარტული 7.92×57მმ მაუზერის ვაზნების დამოკლებული ვარიანტია.
StG 44-მა თავისი მოვალეობა კარგად და ეფექტურად შეასრულა, განსაკუთრებით აღმოსავლეთის ფრონტზე, ის ჯარისკაცს მაღალ საცეცხლე სიხშირესა და ინტენსივობას აძლევდა ადრინდელ შაშხანებთან შედარებით. StG 44-მა დიდი გავლენა იქონია საბჭოთა AK-47-ზე, რომელიც ომის დასრულებიდან რამდენიმე წლის შემდეგ გამოჩნდა. StG-ის გავლენა დღესაც იგრძნობა მსოფლიოში არსებულ თანამედროვე საიერიშო ავტომატურ შაშხანებზე, რომლებიც ომის დასრულების შემდეგ გლობალურ სტანდარტად იქცა.
აღწერილობა
MP 43, MP 44 და StG 44 განსხვავებული სახელებია, თუმცა ისინი ძირითადად ერთსა და იმავე შაშხანას ეწოდება, სხვაობა მხოლოდ მცირე დეტალებში იყო. StG 44 აერთიანებდა კარაბინის, პისტოლეტ-ტყვიამფრქვევისა და ავტომატური შაშხანის მახასიათებლებს. StG აბრევიატურაა სიტყვა „Sturmgewehr“-ის, რაც გერმანულიდან ითარგმნება, როგორც საიერიშო იარაღი. არსებობს ცნობები, რომ ეს სახელი იარაღს პირადად ადოლფ ჰიტლერის სურვილით დაერქვა პროპაგანდის მიზნით. თუმცა, ასევე არის წყაროები, რომლებიც ამბობს, რომ ამ ავტომატური შაშხანის სახელთან ჰიტლერს საერთო არაფერი აქვს, გარდა იმისა, რომ მან ბრძანებაზე ხელი მოაწერა. გერმანელთა მიერ Sturmgewehr 44-ის შეიარაღებაში მიღების შემდეგ შაშხანის სახელის ინგლისური თარგმანი „assault rifle“ გახდა მსოფლიოში მიღებული კლასიფიკაცია ამ ტიპის შაშხანებისთვის. StG 44-ის წარმოების პროცესში იარაღმა მცირე ცვლილებები განიცადა, თუმცა არსებითი სხვაობა არაფერი იყო (შეიცვალა კონდახის ბოლო, რკინის სამიზნის ფორმა და ა.შ.).მარცხნივ|მინი|193x193px|გერმანელი სამხედრო MP 43/1 ვარიანტით, რომელსაც ოპტიკა უყენია, 1943 წლის ოქტომბერი.7.92×33 მმ-იანი ვაზნებითა და ცვლადი სროლის რეჟიმით StG 44 წარმოადგენდა კომპრომისს ახლო მანძილზე პისტოლეტ-ტყვიამფრქვევის კონტროლირებად ცეცხლსა და Karabiner 98k-ის სიზუსტესა და სიმძლავრეს შორის საშუალო მანძილზე.
მოკავშირეების დამოკიდებულება StG 44-ის მიმართ არაერთგვაროვანი იყო. ამ იარაღის მიმართ ბრიტანელები კრიტიკული იყვნენ, ისინი ამბობდნენ, რომ იარაღის საკეტი ადვილად შეიძლებოდა გაჭედილიყო მხოლოდ და მხოლოდ ავტომატის მაგარ იატაკზე დაგდებითაც კი. გვიანდელი ომისდროინდელი ამერიკული შეფასება გერმანულ ავტომატურ შაშხანას ახასიათებდა, როგორც „საშუალო დონის“, „ზედმეტად დიდ“ და „მოუხერხებელ“ იარაღს, რომელსაც არ შეეძლო ხანგრძლივად ესროლა ავტომატურ რეჟიმში და მიდრეკილი იყო გაჭედვისკენ. თუმცა მოხსენება აქვე ამბობს, რომ StG 44-ის სიზუსტე იყო „შესანიშნავი თავისი ტიპის იარაღისთვის“.
ზეგავლენა
StG 44 პირველი საიერიშო შაშხანა იყო მსოფლიოში, რომელიც ფართოდ მიიღეს შეიარაღებაში და მასიურად იწარმოებოდა. მისი დიდი გავლენა იგრნობოდა ჯერ AK-47-სა და შემდეგ იუჯინ სტოუნერის ამერიკულ M16-სა და მის ვარიანტებში. საბჭოთა კავშირმა მალევე აითვისა საიერიშო შაშხანის კონცეფცია, რაც, როგორც უკვე აღინიშნა, AK-47-ში აისახა. მანამდე ამერიკელებმა კი 1944 წელს M1 კარაბინს ავტომატური სროლის რეჟიმი დაუმატეს და გამოუშვეს, როგორც M2 კარაბინი 30 ვაზნიანი მჭიდებით. ხოლო არსებული M1-ების M2-ად გადასაკეთებლად სპციალური ინსტრუმენტული ნაკრებები რიგდებოდა.
საბოლოო ჯამში, StG 44-მა სათავე დაუდო პისტოლეტ-ტყვიამფრქვევების უფრო ძლიერ ალტერნატივას — ავტომატურ საიერიშო შაშხანებს, რომლებიც პისტოლეტის ვაზნასთან შედარებით უფრო ძლიერ და შორ მანძილზე მოქმედ საბრძოლო შაშხანების კალიბრის ვაზნებს ავტომატური რეჟიმით ისროდა. მეორე მსოფლიო ომის დამთავრებიდან მოყოლებული მსოფლიოში სხვადასხვა ქვეყნის შეიარაღებულ ძალებში ავტომატური საიერიშო შაშხანები წამყვანი და ყველაზე გავრცელებული იარაღებია.
რესურსები ინტერნეტში
კატეგორია:ცეცხლსასროლი იარაღები
რიბეირა-დუ-პიაუი
2010 წლის მონაცემებით, მოსახლეობა 4 263 ადამიანს შეადგენდა, მოსახლეობის სიმჭიდროვე 4.25 კმ²-ზე. ფართობი 1 004 227 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
სან-ხუანი (მანილა)
სან-ხუანი (ოფიციალურად ქალაქი სან-ხუანი; ტაგ: Lungsod ng San Juan) — პირველი კლასის მაღალურბანიზზებული ქალაქი ფილიპინებში, ეროვნული დედაქალაქის რეგიონში. 2015 წლის აღწერით სან-ხუანის მოსახლეობა 122 180 ადამიანია. ქალაქი გეოგრაფიულად ეროვნული დედაქალაქის რეგიონის ცენტრშია მოქცეული და ფართობით ფილიპინების ყველაზე პატარა ქალაქია.
ქალაქი ცნობილია როგორც ისტორიული ადგილი, სადაც კატიპუნანის პირველი ბრძოლა გაიმართა, ორგანიზაციისა, რომელიც 1896 წელს ესპანეთის იმპერიის წინააღმდეგ ფილიპინების რევოლუციას ხელმძღვანელობდა. სან-ხუანის ღირსშესანიშნაობებს შორისაა პინაგლაბანონის სამარხი, გრინჰილსის სავაჭრო ცენტრი, ბონი სერანოს გამზირი და სხვ.
ეტიმოლოგია
„სან-ხუან-სითი“ ქალაქის ტრადიციული სახელის, „სან-ხუან-დელ-მონტეს“ (ითარგმნება როგორც „წმინდა იოანეს მთა“) შეკუმშული ფორმაა. ისევე როგორც ფილიპინების ბევრი სხვა ადგილის დასახელებაში, სან-ხუანის სახელწოდებაც მფარველი წმინდანისა და ტოპონიმის კომბინაციაა. ამ შემთხვევაში მფარველი წმინდანის, იოანე ნათლისმცემლისა და მიმდებარე ტერიტორიების მთიანი რელიეფია შერწყმული. ქალაქის ოფიციალური სახელწოდებაა „Dakilang Lungsód ng San Juan“, რაც „სან-ხუანის დიდ ქალაქს“ ნიშნავს.
ისტორია
წინაესპანურ პერიოდში დღევანდელი სან-ხუანის ტერიტორია ნამაიანის სამეფოს შემადგენლობაში შედიოდა, რომლის უკანასკნელი მმართველებიც მეფე ლაკანტაგინი და დედოფალი კონსორტი ბოუანი იყვნენ. გვიან XVI საუკუნეში სამეფო და კუნძულის სხვა პოლიტიკური წარმონაქმნები ესპანეთის იმპერიის დაქვემდებარებაში გადავიდა. თანამედროვე სან-ხუანის ტერიტორია თავდაპირველად ბარიო იყო, ხოლო 1590 წლისთვის პატარა ენკომიენდა გახდა.
1783 წელს სან-ხუანი სანტა-ანას გამოეყო, თუმცა ბარიოს სახით მანილის პროვინციის შემადგენლობაში აღმოჩნდა. 1896 წელს, ფილიპინების რევოლუციის დროს ელ-დეპოსიტოს წყალსაცავის მახლობლად სან-ხუან-დელ-მონტეს ბრძოლა გაიმართა. 1901 წელს, ამერიკული სამხედრო მმართველობის დროს ქალაქი რისალის პროვინციის დაქვემდებარებაში აღმოჩნდა.
1975 წლის 7 ნოემბერს პრეიზდენტმა ფერდინანდ მარკოსმა ხელი მოაწერა 824-ე საპრეზიდენტო დეკრეტს, რომლის მიხედვითაც ეროვნული დედაქალაქის რეგიონი ჩამოყალიბდა და სან-ხუანიც მის შემადგენლობაში შევიდა. 2007 წლის 17 ივნისს 9388-ე რესპუბლიკური აქტის შესაბამისად სან-ხუანი მუნიციპალიტეტიდან მაღალურბანიზებულ ქალაქად გამოცხადდა.
2020 წელს სან-ხუანში, ისევე როგორც მთლიანად ეროვნული დედაქალაქის რეგიონში კორონავირუსის პანდემიის გამო 15 მარტიდან ერთთვიანი კარანტინი გამოცხადდა.
მართალია ოფიციალურად არ არის აღიარებული, მაგრამ სან-ხუანს ხშირად „ფილიპინების პრეზიდენტთა ქალაქად“ მოიხსენიებენ. მესამე რესპუბლიკის შემდეგ ფილიპინების ოთხი პრეზიდენტი საპრეზიდენტო ვადის დაწყებისთვის სან-ხუანის ოფიციალური მცხოვრები იყო: დიოსდადო მაკაპაგალი (1961-1965), გლორია აროიო (2001-2010), ფერდინანდ მარკოსი (1965-1986) და ჯოზეფ ესტრადა (1998-2001), რომელიც სან-ხუანის მუნიციპალიტეტის მერის მოვალეობასაც ასრულებდა.
გეოგრაფია
სან-ხუანი ფილიპინების ყველაზე პატარა ქალაქია. მისი ფართობი 595 ჰექტარია. სან-ხუანს ჩრდილოეთიდან და აღმოსავლეთიდან კესონ-სითი, სამხრეთიდან — მანდალუიონგი, ხოლო დასავლეთიდან — მანილა ესაზღვრება.
წარსულში სან-ხუანის ტერიტორია დღევანდელზე უფრო დიდი იყო და ქალაქ კალოოკანამდე იყო გადაჭიმული. კესონ-სიტის 1-ელი, მე-4 და მე-6 რაიონები და მანდალუიონგი კოლონიურ ხანაში ქალაქის საზღვრებს წარმოადგენდა. სწორედ ამიტომ სან-ხუანის წყალსაცავი რორზშუს სოფლის მახლობლად მდებარეობს, რომელიც დღეს კესონ-სიტის შემადგენლობაშია.
ბარანგაები
სან-ხუანი პოლიტიკურად 21 ბარანგაიდ იყოფა.
დემოგრაფია
2015 წლის აღწერით სან-ხუანის მოსახლეობა 122 180 ადამიანია.
რელიგია
სან-ხუანში რელიგიური თაყვანისცემის რამდენიმე ადგილი მდებარეობს. ქალაქში მფარველი წმინდანის, იოანე ნათლისმცემლის ბაპტისტური ეკლესია მდებარეობს (ცნობილი როგორც პინაგლაბანანის ეკლესია). უძველესი ეკლესია სან-ხუან-დელ-მონტეს ეკლესიაა, ხოლო ფილიპინურ-ჩინური თემისთვის მთავარი ტაძარი დედოფალ მერის სამრევლო ფუნქციონირებს.
სან-ხუანში რამდენიმე ევანგელისტური ეკლესია მდებარეობს. ყოველწელიურად, იანვარში ეროვნული ბიბლიის კვირეული იმართება, რომლის დროსაც ქალაქის მერიის წი დროშის აღმართვისას საღვთო წერილს კითხულობენ. ქალაქის მერის კურთხევით ქალაქის ახალი მერიის საფუძველში ბიბლიაც ჩაატანეს.
სქოლიო
კატეგორია:სან-ხუანი (მანილა) კატეგორია:ეროვნული დედაქალაქის რეგიონის ქალაქბეი
მარინა ბერტი
ელენე მორინ ბერტოლინი, ცნობილი როგორც მარინა ბერტი (დ. 29 სექტემბერი, 1924 – გ. 29 ოქტომბერი, 2002) — იტალიელი მსახიობი. დაიბადა ლონდონში, იტალიელი მამისა და ინგლისელი დედის ოჯახში.
მისი დებიუტი შედგა 1941 წელს, ანა მანიანის ფილმში „La Fuggitiva“.
სქოლიო
კატეგორია:იტალიელი მსახიობები კატეგორია:დაბადებული 1924 კატეგორია:დაბადებული 29 სექტემბერი კატეგორია:გარდაცვლილი 29 ოქტომბერი კატეგორია:გარდაცვლილი 2002
რეიჩელ კარსონი
რეიჩელ კარსონი (Rachel Carson დ. 27 მაისი, 1907 — გ.  14 აპრილი, 1964) — ამერიკელი ბიოლოგი და მწერალი. მისმა წიგნებმა მნიშვნელოვანი წვლილი შეიტაეს მსოფლიოს მწვანეთა მოძრაობებში. დაწერილი აქვს ზღვის ტრილოგია, რომელიც დეტალურად აღწერს ოკეანის ცხოვრებას სანაპიროებიდან სიღრმეებამდე.
სქოლიო
კატეგორია:დაბადებული 1907 კატეგორია:გარდაცვლილი 1964 კატეგორია:ამერიკელი ბიოლოგები
ბრეტიანოვკა
ბრეტიანოვკა (Brătianovca) — სოფელი მოლდოვაში, ჰინჩეშტის რაიონში. მდებარეობს ზღვის დონიდან 103 მეტრზე. 2004 წლის მონაცემებით, მოსახლეობა 414 ადამიანს შეადგენდა.
რესურსები ინტერნეტში
კატეგორია:ჰინჩეშტის რაიონის სოფლები
ლაგუნების ოლქი
ლაგუნების ოლქი (District des Lagunes) — ოლქი კოტ-დ’ივუარის სამხრეთში.
გეოგრაფია
ლაგუნების ოლქს აღმოსავლეთიდან ესაზღვრება კომოეს ოლქი, დასავლეთიდან გო-ჯიბუას ოლქი, ჩრდილოეთიდან ტბების ოლქი, სამხრეთ-დასავლეთიდან ქვემო სასანდრის ოლქი, სამხრეთიდან აბიჯანის ავტონომიური ოლქი. სამხრეთ-დასავლეთიდან გარს ერტყმის გვინეის ყურის წყლები.
ადმინისტრაციული დაყოფა
ლაგუნების ოლქი დაყოფილია 3 რეგიონად:
სქოლიო
კატეგორია:კოტ-დ’ივუარის ოლქები
ლუბის იმპერია
thumb|300px|კოლონიამდელი აფრიკის სახელმწიფოების რუკა. ლუბა — სახელმწიფოებრივი გაერთიანება. მდებარეობდა თანამედროვე კონგოს დემოკრატიული რესპუბლიკის ტერიტორიაზე, უპემბის დაბლობზე 1585-1889 წლებში. უზენაესი ხელისუფლება ხელთ ეპყრა მეფეს, რომელიც ცნობილი იყო მულოპვეს სახელით. მეფე ქვეყანას მართავდა თავისი კლანის მიხედვით, რომელსაც ეწოდებოდა ბალოპვე. ლუბის იმპერიის დასუსტება გამოიწვია შიდა არეულობებმა, მონათვაჭრობამ და მეზობელი ტომების თავდასხმებმა.
რესურსები ინტერნეტში
კატეგორია:კონგოს დემოკრატიული რესპუბლიკის ისტორია
ახტა
ახტა (Ախտա) — სოფელი სომხეთში, ვაიოცძორის პროვინციაში. მდებარეობს ზღვის დონიდან 1 650 მეტრზე. 1970 წლის მონაცემებით, მოსახლეობა 379 ადამიანს შეადგენდა.
ოლივიე მარშალი
ოლივიე მარშალი (Olivier Marchal; დ. 14 ნოემბერი, 1958) — ფრანგი მსახიობი, კინორეჟისორი, სცენარისტი და ყოფილი პოლიციელი. 2005 წელს ნომინირებული იყო სეზარის კინოპრემიაზე გადაღებული ფილმისთვის „სანაპირო ორფევრი, 36“ (2004). შექმნილი აქვს აგრეთვე პოპულარული ფრანგული სატელევიზიო პოლიციური დრამა „შეჭრა“ (2009), რომლის პირველი სეზონისთვის აგრეთვე დაწერა სცენარი და გადაიღო რამდენიმე ეპიზოდი. სამსახიობო ხელობის შესწავლას პოლიციის ოფიცრად ყოფნის დროს შეუდგა. ხელოვნებისა და ლიტერატურის ორდენის კავალერი (2010).
რესურსები ინტერნეტში
კატეგორია:დაბადებული 14 ნოემბერი კატეგორია:დაბადებული 1958 კატეგორია:ფრანგი მსახიობები კატეგორია:ფრანგი კინორეჟისორები კატეგორია:ფრანგი სცენარისტები
კაპასი
კაპასი (ოფიციალურად კაპასის მუნიციპალიტეტი; Bayan ng Capas) ― პირველი კლასის მუნიციპალიტეტი ტარლაკის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 156 056 ადამიანს შეადგენს. მოიცავს 20 ბარანგაის.
სქოლიო
კატეგორია:ტარლაკის მუნიციპალიტეტები
ორვილი
პრემიერა შედგა 2017 წლის 10 სექტემბერს და ნახა 13 მილიონმა მაყურებელმა. 2017 წლის 2 ნოემბერს სერიალი გააგრძელეს მეორე სეზონზე.
სიუჟეტი
ედ მერცერი ცოლს გაშორდა მას შემდეგ რაც შეუსწრო უცხოპლანეტელთან საწოლში. ერთი წლის შემდეგ მას ნიშნავენ კაპიტნად ხომალდზე „ორვილი“. მისი თხოვნით პილოტად ნიშნავენ მის მეგობარს, რომელიც მანამდე ჩამოშორებული იყო ფრენებიდან, ხოლო პირველ თანაშემწედ უნიშნავენ მის ყოფილ ცოლს.
სქოლიო
კატეგორია:ამერიკული ტელესერიალები კატეგორია:2010-იანი წლების ტელესერიალები კატეგორია:ამერიკული სამეცნიერო ფანტასტიკური ტელესერიალები
ყვარლის მეორე ციხე
ყვარლის მეორე ციხე — არქიტექტურული ძეგლი მდებარეობს ყვარლის ჩრდილოეთით 2 კილომეტრზე, მდინარე დურუჯის მარჯვენა ნაპირზე, დოლიჭოპად წოდებულ ადგილზე, თარიღდება შუა საუკუნეებით. ნაგები ყოფილა ნატეხი ქვით. შემორჩენილია მხოლოდ ჩრდილო-აღმოსავლეთ და ჩრდილო-დასავლეთ კუთხის ნაშთი. (სიმაღლე 4-5 მ)
ლიტერატურა
კატეგორია: ყვარლის მუნიციპალიტეტის ციხესიმაგრეები
ბეტსი დევოსი
ბეტსი დევოსი (Betsy DeVos; დ. 8 იანვარი, 1958, ჰოლანდი, მიჩიგანი, აშშ) — ამერიკელი კონსერვატორი აქტივისტი, ქველმოქმედი, აშშ-ის განათლების მე-11 სახელმწიფო მდივანი 2017 წლის 7 თებერვლიდან 2021 წლის 8 იანვრამდე.
ბეტსი დევოსი იყო ამერიკის ბავშვთა ფედერაციის ხელმძღვანელი. იგი კონსერვატორი აქტივისტი და მილიარდერი ქველმოქმედია, რომელმაც მთელი ქვეყნის მასშტაბით კერძო სკოლების ვაუჩერების სისტემა იძულებით გაატარა კერძო სკოლები დაბალი სოციალური ფენის წარმომადგენლებისთვისაც ხელმისაწვდომი გახდა. დონალდ ტრამპის კაბინეტში 2017 წლის 7 თებერვლიდან იკავებს განათლების მე-11 სახელმწიფო მდივნის პოზიციას.
სქოლიო
კატეგორია:ამერიკელი პოლიტიკოსები კატეგორია:ამერიკელი ბიზნესმენები კატეგორია:აშშ-ის განათლების მდივნები კატეგორია:ამერიკელი მილიარდერები კატეგორია:დაბადებული 8 იანვარი კატეგორია:დაბადებული 1958
ადური (ყუბის რაიონი)
ადური (Adur) — სოფელი აზერბაიჯანში, ყუბის რაიონში. 2009 წლის აღწერის მონაცემებით სოფელში ცხოვრობს 573 კაცი.
სქოლიო
კატეგორია:ყუბის რაიონის სოფლები
ბინძური ომი
ტერმინი ბინძური ომი შეიძლება აღნიშნავდეს:
ტაქსოფონი
ტაქსოფონი (taxo — განვსაზღვრავ ღირებულებას და ტელეფონი) — საერთო სარგებლობის ტელეფონის აპარატი. აბონენტთან დასაკავშირებლად საჭიროა ტაქსოფონში მონეტებისა და ჟეტონების ჩაშვება ან სატელეფონო, სადებეტო და საკრედიტო ბარათების გამოყენება. ამჟამად ტაქსოფონებს ნელ-ნელა დევნის მობილური ტელეფონი. ტაქსოფონის განსხვავებული თავისებურებაა — სამონეტო-საკონტროლო მოწყობილობა. ტაქსოფონი ხელმისაწვდომია საზოგადოებისთვის ნებისმიერ დროს. უწოდებენ აგრეთვე ტელეფონ-ავტომატს. სსრკ-ში გავრცელებული იყო ადგილობრივი და საქალაქთაშორისო ტაქსოფონები. ზოგიერთ ქვეყანაში ტაქსოფონები აღარ მოქმედებს, ზოგიერთ ქვეყანაში კი მოქმედებს ტაქსოფონების ხშირი ქსელი. ტაქსოფონების ქსელი გავრცელებულია საქართველოშიც. ტაქსოფონები მოქმედებს აჭარაში, ქალაქ ბათუმში.
სქოლიო
კატეგორია:სატელეფონო კავშირი
ვარზელანდია
ვარზელანდია (Varzelândia) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 761 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მონტის-კლარუსის შემადგენლობაში.
2010 წლის მონაცემებით, მოსახლეობა 19 116 ადამიანს შეადგენდა, მოსახლეობის სიმჭიდროვე 0.02 კმ²-ზე. ფართობი 814 996 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
კონსეფსიონი (ტარლაკი)
კონსეფსიონი (ოფიციალურად კონსეფსიონის მუნიციპალიტეტი; Bayan ng Concepcion) ― პირველი კლასის მუნიციპალიტეტი ტარლაკის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 169 953 ადამიანს შეადგენს. მოიცავს 45 ბარანგაის.
სქოლიო
კატეგორია:ტარლაკის მუნიციპალიტეტები
სანტუ-ინასიუ-დუ-პიაუი
სანტუ-ინასიუ-დუ-პიაუი (Santo Inácio do Piauí) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 210 მეტრზე. მიეკუთვნება პიაუის სამხრეთ-აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ ალტუ-მედიუ-კანინდეს შემადგენლობაში.
2010 წლის მონაცემებით, მოსახლეობა 3 648 ადამიანს შეადგენდა, მოსახლეობის სიმჭიდროვე 4.28 კმ²-ზე. ფართობი 852 892 კმ²-ია.
ამაღუ
ამაღუ (Ամաղու) — სოფელი სომხეთში, ვაიოცძორის პროვინციაში. მდებარეობს ზღვის დონიდან 1 660 მეტრზე. 2008 წლის მონაცემებით, მოსახლეობა 491 ადამიანს შეადგენდა.
რესურსები ინტერნეტში
კატეგორია:ვაიოცძორის პროვინციის სოფლები
საბუის კვირაცხოვლის ეკლესია
საბუეს კვირაცხოვლის ეკლესია —  არქიტექტურული ძეგლი მდებაბარეობდა ყვარლის მუნიციპალიტეტ სოფელ საბუის სკოლის ეზოში. საბჭოთა ეპოქაში გადააკეთს სკოლის სახელოსნოდ და მთლიანად დაუკარგეს პირვანდელი სახე.
გემისტუს პლეთო
გეორგიუს გემისტუსი ასევე პლეთონი ან პლეთო (დ. 1355 – გ. 1452/1454) — ნეოპლატონური ფილოსოფიის ბერძენი მეცნიერი. ბერძნული აღორძინების ერთ-ერთი უმნიშვნელოვანესი წარმომადგენელი. ბიზანტიის იმპერიის დასასრულის პერიოდში გამოდიოდა იდეით დაბრუნებოდნენ ანტიკური სამყაროს ოლიმპიურ ღმერთებს.
გეორგიუსი დაიბადა 1355 წელს კონსტანტინოპოლში. სწავლობდა ადრიანოპოლისში. იგი აღმერთებდა პლატონს. სწორად მის გამო აიღო მან თავისთვის ფსევდონიმად პლეთონი. 1407 წელს ადრიანოპოლისი დატოვა და გაემგზავრა კვიპროსზე. ასევე მოინახულა პალესტინაც.
1464 წელს მისი ნეშტი სიჯიზმონდო მალატესტამ გადმოასვენა რიმინიში.
რესურსები ინტერნეტში
კატეგორია:ბერძენი ფილოსოფოსები კატეგორია:დაბადებული 1355 კატეგორია:ნეოპლატონიზმი
შოთა გოლიაძე
შოთა კირილეს ძე გოლიაძე (დ. 1 სექტემბერი, 1925, სოფ. ცხემლისხიდი, ახლანდ. ოზურგეთის მუნიციპალიტეტი — გ. 19 აგვისტო, 2008, იქვე) — ქართველი აგრონომ-სუბტროპიკოსი; სოფლის მეურნეობის მეცნიერებათა დოქტორი (1993), საქართველოს დამსსახურებული აგრონომი (1979), საქართველოს სოფლის მეურნეობის მეცნიერებათა აკადემიის წევრ-კორესპონდენტი (1994).
ბიოგრაფია
მონაწილეობდა მეორე მსოფლიო ომში. 1953 წელს დაამთავრა საქართველოს სასოფლო–სამეურნეო ინსტიტუტის სუბტროპიკული კულტურების ფაკულტეტი. 1963–2006 წლებში ანასეულის ჩაის, სუბტროპიკული კულტურებისა და ჩაის მრეწველობის სამეცნიერო-საწარმოო გაერთიანების სუბტროპიკული კულტურების სელექციისა და გენეტიკის განყოფილების გამგე იყო. გოლიაძე იკვლევდა სუბტროპიკული კულტურების სელექციის თეორიულ და პრაქტიკულ საკითხებს, მისი უშუალო ხელმძღვანელობითა და მონაწილეობით გამოყვანილია სუბტროპიკული კულტურების (ციტრუსები, ფეიხოა, აქტინიდია, ბამბუკი და სხვ.) 24 ახალი პერსპექტიული ჯიში და ფორმა; დარაიონებულია ლიმონის, მანდარინის, ბამბუკის ჯიშები. ეწეოდა პედაგოგიურ მოღვაწეობას. იყო II მსოფლიო ომის მონაწილე. მიღებული აქვს სახელმწიფო ჯილდოები, მ. შ. ღირსების ორდენი (1999).
რესურსები ინტერნეტში
კატეგორია:დაბადებული 1925 კატეგორია:დაბადებული 1 სექტემბერი კატეგორია:გარდაცვლილი 2008 კატეგორია:გარდაცვლილი 19 აგვისტო კატეგორია:ქართველი აგრონომები კატეგორია:ოზურგეთის მუნიციპალიტეტში დაბადებულები კატეგორია:საქართველოს ღირსების ორდენის კავალრები შ
Kaukasus TV
Kaukasus TV (KTV) — ყოველთვიური გერმანულენოვანი კულტურულ-შემეცნებითი ტელეგადაცემა ავსტრიულ ტელეკომპანია „Okto“-ს ეთერში. გადაცემის მიზანია გააცნოს ავსტრიის მოსახლეობას კავკასიური კულტურა და მის წარმომომადგენლები და აგრეთვე კავკასიასთან დაკავშირებული ავსტრიელი საზოგადო მოღვაწეები. გადაცემა ეთერში გადის 2017 წლის 4 ივნისიდან.
გადაცემის იდეის ავტორია ივერი მოდებაძე. გადაცემის დირექტორია თეა ცაავა. შემოქმედებითი ჯგუფის სხვა წევრები არიან გეორგ ლაშა აბლინგერი, გიორგი მახარაძე, ნია დავითაშვილი, მარიკა კეჭაყმაძე.
რესურსები ინტერნეტში
კატეგორია:ავსტრიის ტელეგადაცემები
ტეატრო-ოლიმპიკო
ისტორია
აღორძინების ხანაში თვალსაჩინო არქიტექტურულ ნიმუშს წარმოადგენდა „ოლიმპიური თეატრი" ვიჩენცაში. ანდრეა პალადიოს პროექტის საფუძველზე აგებული შენობა 1000-მდე მაყურებელს იტევდა. ანტიკური ტრადიციის შესაბამისად მაყურებელთა დარბაზს ამფითეატრის ფორმა ჰქონდა. ის 13 საფეხურად იყო განაწილებული და დიდებული კოლონადით იყო მორთული, რომელთა შორის არსებული სივრცე ნიშებით და ქანდაკებით იყო დეკორირებული და ლოჟების ფუნქციას ასრულებდა. თეატრის ხის სახურავი ძველრომაული ველარიუმის იმიტაციას წარმოადგენდა. ფართო პროსკენიუმის ორივე მხარეს დატანებული კარის ღიობების ზემოთ აკადემიის წევრებისათვის განკუთვნილი ლოჟები იყო განთავსებული. პროსკენიუმი კორინთული კოლონებით, რელიეფებით, სკულპტურებით მორთული ორიარუსიანი კედლით იყო შემოსაზღვრული, სადაც სამი პორტალური ღიობის მიღმა ქალაქის ხედი იშლებოდა. ოლიმპიკო მხოლოდ ტრაგედიული ჟანრის პიესებისთვის იყო განკუთვნილი. ამიტომ ვიჩენცე სკამოჩის მიერ დამზადებული მობათქაშებული ხის დეკორაციები არასოდეს არ იცვლებოდა. თეატრი „ოლიმპიკო" 1585 წელს გაიხსნა სოფოკლეს პიესით „მეფე ოიდიპოსი". XVII საუკუნეში ამ შენობაში ბაროკალურმა თეატრმა დაისადგურა.
რესურსები ინტერნეტში
კატეგორია:იტალიის თეატრები
კარა დელევინი
კარა ჯოსელინ დელევინი (Cara Jocelyn delevingne; დ. 12 აგვისტო, 1992, ლონდონი ) — ინგლისელი მოდელი და მსახიობი. სკოლის დამთავრების შემდეგ, 2009 წელს კონტრაქტი გააფორმა სამოდელი სააგენტო Storm Model Management-თან. 2012 და 2014 წლებში British Fashion Awards-ის ცერემონიალზე დასახელდა „წლის მოდელად“. ის მონაწილეობას იღებდა ისეთი სამოდელო სახლების ჩვენებებში, როგორიცაა Burberry, Chanel, Mulberry, Jason Wu და სხვა. სამსახიობო კარიერას შეუდგა 2012 წლიდან. მისი პირველი ფილმი, რომელშიც მონაწილეობა მიიღო იყო „ანა კარენინა“ (2012). პირველად მთავარი როლი მიიღო ფილმში „ქაღალდის ქალაქები“, (2015) სადაც მარგო როთ სპიგელმენის როლი ითამაშა. შემდეგ, მონაწილეობა მიიღო ფილმში „ლონდონის ველები“ 2016 წელს 'მონაწილეობა მიიღო ფილმში „თვითმკვლელთა რაზმი“. 2017 წელს კი, ერთ-ერთი მთავარი როლი შეასრულა ლუკ ბესონის ფილმში „ვალერიანი და ათასი პლანეტის ქალაქი“
არგენტინის სახელმწიფო გადატრიალება (1976)
არგენტინის სახელმწიფო გადატრიალება — 1976 წლის 24 მარტის მემარჯვენე სახელმწიფო გადატრიალება არგენტინაში, რომლის შედეგად დაამხეს პრეზიდენტ მარია ესტელა მარტინეს დე პერონის ხელისუფლება. სახელმწიფო გადატრიალების შედეგად ხელისუფლებაში მოვიდა სამხედრო ხუნტა, რომელსაც ხელმძღვანელობდნენ გენერალი ხორხე რაფაელ ვიდელა, ადმირალი ემილიო ედუარდო მასერა და ბრიგადის გენერალი ორლანდო რამონ აგოსტი. სამხედროებმა გამოაცხადს ეროვნული რეორგანიზაციის პროცესის დაწყება და ხელისუფლებას მართავდნენ 1983 წლამდე.
პოლიტიკური რეპრესიებს (რომელსაც ბინძური ომი უწოდეს) 9 300-დან 30 000-მდე ადამიანი ემსხვერპლა.
სქოლიო
კატეგორია:არგენტინის ისტორია
ვერდელანდია
ვერდელანდია (Verdelândia) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 480 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მონტის-კლარუსის შემადგენლობაში.
2010 წლის მონაცემებით, მოსახლეობა 8 346 ადამიანს შეადგენდა, მოსახლეობის სიმჭიდროვე 5.31 კმ²-ზე. ფართობი 1 570 577 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ტბების ოლქი
ტბების ოლქი (District des Lacs) — ოლქი კოტ-დ’ივუარის ცენტრალურ ნაწილში.
გეოგრაფია
ტბების ოლქს სამხრეთ-აღმოსავლეთიდან ესაზღვრება კომოეს ოლქი, ჩრდილო-აღმოსავლეთიდან ზინზანის ოლქი, ჩრდილოეთიდან ვალე-დუ-ბანდამის ოლქი, ჩრდილო-დასავლეთიდან სასანდრა-მარაუეს ოლქი, სამხრეთ-დასავლეთიდან გო-ჯიბუას ოლქი, დასავლეთიდან იამუსუკროს ავტონომიური ოლქი, სამხრეთიდან ლაგუნების ოლქი.
ადმინისტრაციული დაყოფა
ტბების ოლქი დაყოფილია 4 რეგიონად:
სქოლიო
კატეგორია:კოტ-დ’ივუარის ოლქები
ყვარლის ღვთისმშობლის ეკლესია
ყვარლის ღვთისმშობლის ეკლესია — ყვარლის მუნიციპალიტეტის არქიტექტურული ძეგლი დგას ქალაქი ყვარლის ცენტრალურ ნაწილში, კონსტანტინე მარჯანიშვილის ქუჩაზე. თარიღდება XVIII საუკუნით.
აღწერა
ეკლესია დარბაზულია. ნაგებია რიყის ქვით. კარ-სარკმლების წირთხილები და თაღები, კამარა, კონქი, საბჯენი თაღები, ლავგარდანი და ფასადების მორთულობა აგურისაა. ეკლესია დაზიანებულია - ჩამოშლილია კრამიტის სახურავის და ლავგარდნის დიდი ნაწილი.
შესასვლელი სამია: დასავლეთით, სამხრეთით და ჩრდილოეთით. სამივე კარი შეისრულთაღიანია და ჩასმულია სწორკუთხა შეღრმავებებში. შეღრმავებები შიგნიდან ღრმაა და ხის ბრტყელი გადახურვა აქვს. გარედან დასრულებულია აგურით ნაწყობი საფეხუროვანი ფრიზით. აღმოსავლეთითნახევარწრიული აფსიდია, რომელშიც ორი სწორკუთხა ნიშაა მოწყობილი. საკურთხეველი შეისრულთაღიანი, წესიერი ფორმის კონქითაა გადახურული. დარბაზის ყოველ კედელში თითო შეისრულთაღიანი სარკმელია. შეისრულია ეკლესიის კამარაც, რომელიც შუა შეკიდულ საბჯენ თაღსა და დასავლეთ კედლის მიმდებარე საბჯენ თაღს ეყრდნობა. ეს თაღი, შუა საბჯენი თაღისგან განსხვავებით, კუთხის პილასტრებზეა გადაყვანილი.
ეკლესიის გარეთა ქვეყნები რიყის ქვის სწორხაზოვანი რიგებითაა ნაგები, რომლებშიც აგურის, ერთმანეთისგან თანაბარი ინტერვალებით დაცილებული, თითორიგიანი შრეებია ჩართული. სამხრეთ ფასადზე, შესასვლელის ორივე მხარეს, ვერტიკალურად, აგურის წყობით გამოყვანილი სამ-სამი შეღრმავებული რომბია. აგურითვეა გამოყვანილი აღმოსავლეთ და დასავლეთ ფრონტონებზე გამოსახული თითო შეღრმავებული ჯვარი. ეკლესიის კედლები დასრულებულია აგურით ნაწყობი, ოთხსაფეხურიანი ლავგარდნით.
ლიტერატურა
კატეგორია:ყვარლის მუნიციპალიტეტის ტაძრები
საბუის მარანი
საბუის მარანი — არქიტექტურული ძეგლი, მდებარეობს ყვარლის მუნიციპალიტეტში, ვ. ჩაბალაშვილის ეზოში. თარიღდება XIX საუკუნით. შენობა გეგმით ოთხკუთხაა. ნაგებია ნატეხი ქვითა და კირის სქელი ხსნარით. შესასვლელი სამხრეთიდან აქვს. კარი თაღოვანია. შიგნით ჩრდილოეთ ნაწილში, მოწყობილია საწნახელი. აღმოსავლეთ კედელში თახჩების რიგია. ქვევრები განლაგებულია ქაოსურად.
ლიტერატურა
კატეგორია:ყვარლის მუნიციპალიტეტის არქიტექტურული ძეგლები
ბელგიის კონგო
სქოლიო
კატეგორია:აფრიკის ყოფილი ქვეყნები კატეგორია:კონგოს დემოკრატიული რესპუბლიკის ისტორია კატეგორია:ცივი ომის პერიოდის ისტორიული სახელმწიფოები
არატესი
არატესი (Արատես) — სოფელი სომხეთში, ვაიოცძორის პროვინციაში. მდებარეობს ზღვის დონიდან 2 000 მეტრზე. 2008 წლის მონაცემებით, მოსახლეობა 353 ადამიანს შეადგენდა.
რესურსები ინტერნეტში
კატეგორია:ვაიოცძორის პროვინციის სოფლები
ვარსკვლავი კეცი
„ვარსკვლავი კეცი“ (Звезда КЭЦ) — საბჭოთა მწერალ ალექსანდრე ბელიაევის ფანტასტიკური რომანი, რომელიც დაიწერა და დაიბეჭდა 1936 წელს. პირველად დაიბეჭდა ჟურნალში „ვოკრუგ სვეტა“. იგი საბჭოთა ფანტასტიკის ერთ-ერთი პირველი ნაწარმოებია, რომელიც ეძღვნება კოსმოსის ათვისების საკითხს. მოთხრობა მიეძღვნა კონსტანტინე ციოლკოვსკის, რომლის გვარ-სახელის ინიციალები გახდა რომანში ორბიტალური კოსმოსური სადგურის სახელწოდება. კეც-ი (КЭЦ) იშიფრება როგორც კონსტანტინე ედუარდის ძე ციოლკოვსკი, მწერალმა თავისი წიგნი მეცნიერს მიუძღვნა. რომანში აღწერილია კოსმოსში მოგზაურობა. საზოგადოება, რომელმაც შექმნა ვარსკვლავი კეც-ი და რაკეტები, ხელმძღვანელობდა ციოლკოვსკის გამოკვლევებით. რომანში არის აგრეთვე მოგზაურობა მთვარეზე, რომლის უკანა მხარე ინგრევა და ორთქლდება და როგორც აღმოჩნდება, მთვარეზე არის სიცოცხლე მწვანე მცენარეული ფორმების სახით.
1935-1938 წლებში ბელიაევი ოჯახთან ერთად ცხოვრობდა ლენინგრადში, მისი ავადმყოფობა პროგრესირებდა, დიდი ხნის განმავლობაში თაბაშირში იმყოფებოდა და პრაქტიკულად საწოლიდან არ დგებოდა. 1936 წელს სამკურნალოდ ევპატორიაში გაემგზავრა. ამასთან ერთად იგი აგრძელებდა კოსმოსის შესახებ წერას. მოთხრობა „ნახტომი არსად“ და „ვარსკვლავი კეცი“ გახდა საბჭოთა სამეცნიერო ფანტასტიკის ერთ-ერთი პირველი ნაწარმოებები კოსმოსის ათვისების შესახებ, რომლებიც ციოლკოვსკის მიეძღვნა. მოთხრობა „ვარსკვლავი კეცი“ ციოლკოვსკის იდეების პოპულარიზაციას ახდენს, რომლის თაყვანისმცემელი ბელიაევი იყო. რომანი პირველად გამოქვეყნდა ჟურნალში „ვოკრუგ სვეტა“ (1936, № 2-11). მთავარი გმირია ლეონიდ არტემიევი. არსებობს რომანის ქართული თარგმანი გამოცემული 1970 წელს.
ხერონა (ტარლაკი)
ხერონა (ოფიციალურად ხერონის მუნიციპალიტეტი; Bayan ng Gerona) ― პირველი კლასის მუნიციპალიტეტი ტარლაკის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 94 485 ადამიანს შეადგენს. მოიცავს 44 ბარანგაის.
სქოლიო
კატეგორია:ტარლაკის მუნიციპალიტეტები
ბუჟორი (ჰინჩეშტის რაიონი)
რესურსები ინტერნეტში
კატეგორია:ჰინჩეშტის რაიონის სოფლები
ივანე გოლიაძე
ივანე გოლიაძე (დ. 2 მაისი, 1875, სოფ. გომი, ახლანდელი ოზურგეთის მუნიციპალიტეტი — გ. 27 თებერვალი, 1963, სოხუმი, აფხაზეთის ასსრ, საქართველოს სსრ, სსრკ) — ქართველი ცირკის მსახიობი, ეკვილიბრისტი, აკრობატი, ჯამბაზი, კლოუნი, ქართული საცირკო კოლექტივის ერთ–ერთი დამაარსებელი. პირველმა დაიწყო ველოსიპედით მავთულზე სიარული. რვა წლის ასაკიდან ცირკის მანეჟზე გამოდიოდა 1943 წლამდე. 1943–1952 წლებში იყო საოჯახო საცირკო დასის მხატვრული ხელმძღვანელი. 1952 წელს საბოლოოდ დატოვა ცირკი. მიღებული აქვს სახელმწიფო ჯილდოები. ეკვილიბრისტები და აკრობატები იყვნენ ასევე ივანე გოლიაძის მეუღლე — დარია, ვაჟი — ნიკოლოზი (საქართველოს სახალხო არტისტი, 1980), მანეჟზე გავიდა 1913 წლიდან, ქალიშვილი — ვერონიკა. ცირკის მანეჟზე გამოდიოდნენ აგრეთვე ნიკოლოზის მეუღლე ადა, მისი ძმისშვილი სოფიო, ნიკოლოზის შვილები: სვეტლანა (საქართველოს სსრ დამსახურებული არტისტი, 1968), რაფაელა და თამარი. საგასტროლოდ იყვნენ ჩინეთში, ირანში, რუმინეთში, ბულგარეთში, იუგოსლავიაში და სხვ. მეორე მსოფლიო ომის დროს გოლიაძეებმა 1000-მდე კონცერტი გამართეს.